ગુજરાતી સાહિત્યના ખ્યાતનામ રહસ્યકથા લેખક શ્રી કનુ ભગદેવ અંગે કહેવાની કંઈ જરૂર લાગતી નથી. એમની કલમ જ એમનો મોટામાં મોટો પરિચય છે. આશરે ૪૦૦ ઉપરાંત રહસ્યકથાઓ લખી ચૂકેલા આ ખમતીધર લેખકનો ગુજરાતી સાહિત્યમાં આજે પણ દબદબો છે. તેમની શૈલી, ભાષા અને કથાનક એટલા સચોટ તથા વાસ્તવિકતાથી ભરપુર હોય છે કે એ વાચકને એકી બેઠકે વાર્તા પૂરી કરવાની ઉત્સુકતા જગાવે છે. આથી હવે 'રહસ્યકથાનું બીજું નામ કનુ ભગદેવ' કહીએ તો પણ નવાઈ નહી !